3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์

 บริษัท อาหารสยาม จำกัด (มหาชน) ดำเนินธุรกิจอุตสาหกรรมเกษตร ประเภทแปรรูปสินค้าเกษตร เช่น สับปะรดและผลไม้ตามฤดูกาลต่าง ๆ โดยเป็นผู้ผลิตรายใหญ่รายหนึ่งของประเทศ ผลิตภัณฑ์ส่วนใหญ่ส่งออกจำหน่ายต่างประเทศ โดยมีผลิตภัณฑ์ต่าง ๆ ตามลำดับความสำคัญดังนี้

(1) สับปะรดกระป๋อง

(2) น้ำสับปะรดเข้มข้นบรรจุถุงปลอดเชื้อ และกระป๋อง

(3) ผลไม้กระป๋องตามฤดูกาล

(4) ข้าวโพดหวานกระป๋อง และบรรจุถุงพลาสติก (Pouch)

    2.  การตลาดและภาวะการแข่งขัน

1)  การตลาด

  ประมาณร้อยละ 95 ของผลิตภัณฑ์ของบริษัท ส่งออกไปจำหน่ายต่างประเทศทั่วโลก โดยมี

ตลาดสำคัญ คือ ยุโรป อเมริกาเหนือ เอเชีย ตะวันออกกลาง และอื่น ๆ ตามลำดับ
โดยจัดจำหน่ายผ่านตัวแทนจำหน่ายหรือผู้นำเข้าในประเทศต่าง ๆ
ผลิตภัณฑ์ส่วนใหญ่จะผลิตภายใต้เครื่องหมายการค้าของลูกค้า
และมีบางส่วนผลิตและจำหน่ายภายใต้เครื่องหมายการค้าของบริษัท

สินค้าของบริษัทฯทุกชนิดได้ผ่านการผลิตภายใต้เครื่องหมายรับรองมาตรฐานระดับสากล
และเป็นสินค้าที่มีคุณภาพสูง ที่ได้รับการยอมรับของลูกค้าทั่วโลก โดยการผลิตและส่งออกมานานกว่า
35 ปี ผลิตภัณฑ์ของบริษัทฯ เป็นผลิตภัณฑ์ได้รับการรับรองมาตรฐาน GMP, HACCP, BRC, ISO
9001, ISO 14001 และ OHSAS 18001

ข) ภาวะการแข่งขัน

  สินค้าสับปะรด

(1) ประเทศผู้ผลิตส่งออกสินค้าสับปะรดที่เป็นคู่แข่งสำคัญของประเทศไทย คือ

  ฟิลิปปินส์ และอินโดนิเซีย แต่ยังคงมีส่วนแบ่งตลาดในตลาดโลกน้อยกว่าประเทศ

  ไทยมาตลอด

(2) ผู้ผลิตจากประเทศไทยยังคงสามารถรักษาความเป็นผู้นำในด้านการผลิตได้เนื่องจากคุณภาพของผลไม้ซึ่งเป็นวัตถุดิบ
    เป็นที่ต้องการของลูกค้าในตลาดโลก และยังมีปริมาณที่สม่ำเสมอ
    และจำนวนมากกว่าประเทศคู่แข่งอื่น ๆ

  สินค้าข้าวโพดหวาน

(1) ประเทศผู้ผลิตส่งออกสินค้าข้าวโพดหวาน ที่เป็นคู่แข่งสำคัญของประเทศไทย คือ สหรัฐอเมริกา
    ฝรั่งเศสและฮังการี อย่างไรก็ตาม เนื่องจากอากาศไม่เอื้ออำนวย ผู้ผลิตในประเทศดังกล่าว
    สามารถผลิตได้เพียงปีละ 1 ฤดูกาลเท่านั้น (ประมาณ 3 เดือน)

(2) ผู้ผลิตจากประเทศไทยยังคงสามารถเพิ่มส่วนแบ่งในตลาดโลกได้ เนื่องจากผลิตได้ปีละประมาณ
    2-3 ฤดูกาล

  สำหรับสินค้าโดยรวมทั้งสับปะรด และข้าวโพดหวาน

(1) ประเทศผู้ซื้อบางประเทศได้พยายามใช้มาตรการทางภาษี เพื่อปกป้องผู้ผลิต
    และเกษตรกรของประเทศตนเอง ดังเช่น ผู้ผลิตของประเทศฝรั่งเศสได้ทำการยื่นฟ้องต่อ EU
    Commission ในด้าน Anti-Dumping ซึ่ง EU Commission
    ได้ประกาศเพิ่มอัตราภาษีแก่ผู้ผลิตจากประเทศไทยเป็น 13.20 % โดยเริ่มตั้งแต่วันที่ 27
    ธันวาคม 2549 เป็นต้นไป

(2) ต้นทุนผลิตมีแนวโน้มที่ผันผวน เนื่องจากความผันผวนของปริมาณสับปะรดที่บางปีมีน้อย
    บางปีมีมาก และราคาขึ้นลงที่ไม่แน่นอนของราคาน้ำมัน มีผลให้ต้นทุนวัตถุดิบ
    และการขนส่งสูงขึ้น จนอาจจะเป็นอุปสรรคต่อการส่งออกในอนาคต นอกจากนี้
    อัตราแลกเปลี่ยนเงินบาทที่แข็งค่าขึ้นเมื่อเปรียบเทียบกับดอลล่าร์สหรัฐฯ
    มีผลกระทบโดยตรงกับการส่งออก

(3) บริษัทฯ ยังคงเน้นความสำคัญ การเพิ่มประสิทธิภาพการผลิต คุณภาพ
    และการจัดการที่มีประสิทธิผล
    เพื่อรักษาสถานะภาพความเป็นผู้นำในการผลิตและความพึงพอใจของลูกค้าสูงสุด

3.3 การจัดหาผลิตภัณฑ์

(ก) กำลังการผลิตรวม

กำลังการผลิตและปริมาณการผลิต

2549 2548 2547

กำลังการผลิต (พันหีบมาตรฐาน) 5,500 5,500 5,500 

ปริมาณการผลิตจริง (พันหีบมาตรฐาน) 3,860 3,229 3,323

อัตราการใช้กำลังการผลิต (ร้อยละ) 70.18 58.71 60.42

อัตราการเพิ่มของปริมาณการผลิต (ร้อยละ) 19.54 (2.83) (18.41)

จำนวนคนงาน (คน) 1,926 1,884 1,347

 กำลังการผลิตและปริมาณการผลิตน้ำเข้มข้น

2549 2548 2547

กำลังการผลิต (ตัน) 17,500 17,500 17,500

ปริมาณการผลิตจริง (ตัน) 11,698 11,325 10,422

อัตราการใช้กำลังการผลิต (ร้อยละ) 66.85 64.71 59.55

อัตราการเพิ่มของปริมาณการผลิต (ร้อยละ) 3.29 8.66 (5.67)

วัตถุดิบและผู้จำหน่ายวัตถุดิบ

บริษัทจัดหาวัตถุดิบและวัสดุที่ใช้ในการผลิต ทั้งจากภายในและต่างประเทศ
โดยเป็นวัตถุดิบในประเทศประมาณร้อยละ 98 เช่น สับปะรด ผลไม้ต่าง ๆ กระป๋อง กล่องกระดาษ
และฉลาก ส่วนที่เหลือร้อยละ 2 เป็นการนำเข้า เช่น ถุงปลอดเชื้อ เป็นต้น

  (ข) ผลกระทบต่อสิ่งแวดล้อม

อุตสาหกรรมการผลิตสับปะรดบรรจุในภาชนะปิดผนึก จะมีน้ำเสียที่เกิดจาก

กระบวนการผลิต ซึ่งผู้ประกอบการจะต้องปฏิบัติให้เป็นไปตามข้อกำหนดของกรมโรงงาน
กระทรวงอุตสาหกรรม ที่กำหนดค่า Biochemical Oxygen Demand (B O D)
หรือค่าของปริมาณออกซิเจนที่จุลินทรีย์ต้องการใช้ในการย่อยสลายสารอินทรีย์ที่อยู่ในน้ำ
ต้องมีค่าไม่เกิน 20 มิลลิกรัมต่อลิตร ค่า Chemical Oxygen Demand (C O D) ไม่เกิน 120
มิลลิกรัมต่อลิตร

บริษัทมีมาตรการบำบัดน้ำทิ้งของโรงงาน โดยมีระบบบำบัดน้ำเสียด้วยระบบการ

หมักผลิตก๊าซชีวภาพ(Biogas) ที่ให้ก๊าซมีเทน(Methane)
ใช้เป็นเชื้อเพลิงแทนน้ำมันเตาและสามารถบำบัดน้ำเสียได้วันละ 3,000 ลูกบาศก์เมตร
และส่งบำบัดต่อโดยวิธีธรรมชาติ (Waste Stabilization Pond) โดยใช้ที่ดินประมาณ 180 ไร่
ขุดเป็นบ่อจำนวน 11 บ่อ บำบัด 7 ขั้นตอน คือ Pump Sump Anaerobic Pond 1, Anaerobic
Pond 2, Facultative Pond, Aerated Lagoon, Polishing Pond และ Water
Hyacinth Pond น้ำเสียจะผ่านไปตามบ่อต่าง ๆ ทั้ง 11 บ่อ
เพื่อปรับสภาพกรดและด่างของน้ำให้ได้มาตรฐานของกรมโรงงานก่อนปล่อยทิ้งสู่ธรรมชาติ

นอกจากนี้ เนื่องจากบริษัทเริ่มมีการผลิตมากขึ้น จึงได้ปรับปรุงระบบน้ำเสียโดยวิธี

บ่อหมักโดยวิธีธรรมชาติเพิ่มขึ้นอีก 3 บ่อ
เพื่อเสริมประสิทธิภาพในการบำบัดน้ำเสียซึ่งอยู่ระหว่างการดำเนินการก่อสร้าง
หลังจากเสร็จแล้วระบบจะสามารถบำบัดน้ำเสียได้วันละ 4,000 ลูกบาศก์เมตร